《登封泰山》
宋代·林希逸

海畔山名泰，东封自昔曾。三千馀载记，七十二回登。

冕辂陈金策，衣冠迫玉绳。秘书留岁月，立视俯丘陵。

华盖行中阪，松官立几层。祖龙空刻石，千载笑冥升。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。